2. ลักษณะการประกอบธุรกิจ

1.  ความเป็นมา

  บริษัทเริ่มประกอบธุรกิจบันเทิงและสันทนาการเมื่อปี 2526 และในปี 2537
  บริษัทได้แปรสภาพเป็นบริษัทมหาชนจำกัด
  พร้อมกับเสนอขายหุ้นสามัญเพิ่มทุนให้แก่ประชาชนทั่วไปและเข้าจดทะเบียนในตลาดหลักทรัพย์แห่งประเทศไทย
  บริษัทเป็นผู้ประกอบธุรกิจด้านบันเทิงรายแรกๆ ของประเทศไทยในขณะนั้น
  โดยกลุ่มผู้ก่อตั้งและคณะผู้บริหารเป็นกลุ่มเดียวกันมาโดยตลอด
  และในช่วงที่ผ่านมาไม่มีการเปลี่ยนแปลงผู้ถือหุ้นรายใหญ่ของบริษัทแต่อย่างใด

  บริษัทฯ
  มีการเปลี่ยนแปลงและพัฒนาการที่สำคัญเกี่ยวกับการประกอบธุรกิจและโครงสร้างกลุ่มบริษัทดังนี้

  ------------ -----------------------------------------------------------------------------------------------------------------------------------
  ปี 2537       ในระยะแรกการดำเนินธุรกิจหลักของบริษัท คือ ธุรกิจเพลง โดยมีการผลิตและสร้างสรรค์ ผลงานออกมาในแนวเพลงไทยสากลเป็นส่วนใหญ่
               ต่อมาบริษัทได้ขยายการลงทุนไปยังธุรกิจภาพยนตร์ และธุรกิจสื่อประเภทต่างๆ ได้แก่ สื่อโทรทัศน์ และสื่อวิทยุ ทำให้สามารถดำเนินธุรกิจได้อย่างครบวงจรและใช้สื่อต่างๆ
               ที่มีอยู่ในการสนับสนุนธุรกิจซึ่งกันและกัน และจากความสำเร็จในการประกอบธุรกิจ บริษัทจึงได้ขยายธุรกิจทั้งในแนวกว้างและแนวลึก
               เพื่อให้ครอบคลุมธุรกิจบันเทิงที่ครบวงจรมากยิ่งขึ้น

  ปี 2539 -     บริษัทฯ ได้ขยายธุรกิจไปยังธุรกิจสื่อสิ่งพิมพ์ รวมทั้งธุรกิจในต่างประเทศและธุรกิจ Edutainment
  2541         

  ปี 2542 -     บริษัทฯ ได้มีการขยายธุรกิจไปยังธุรกิจ Entertainment online
  2543         

  ปี 2544       บริษัทฯ ได้ทำการปรับราคาขายสินค้าเพลงทั้ง เทป ซีดี และ วีซีดี เพื่อลดช่องว่างราคาขายระหว่างสินค้า ถูกกฎหมายและสินค้าละเมิดลิขสิทธิ์ลง
               และทำการรณรงค์ให้มีการซื้อสินค้าที่ถูกกฎหมาย และเป็นปีแรกที่กลุ่มบริษัทได้เริ่มดำเนิน
               การจัดเก็บค่าลิขสิทธิ์จากผู้ประกอบการคาราโอเกะทั่วประเทศที่ใช้สินค้าเพลงของกลุ่มบริษัทในทางการค้าทั้งนี้เพื่อเป็นการคุ้มครองภูมิปัญญาของผู้สร้างสรรค์ผลงานเพลงอันมีลิขสิทธิ์
               และยังถือเป็นแหล่งรายได้ที่มีศักยภาพแหล่งหนึ่งของกลุ่มบริษัท

  ปี 2545       

  กุมภาพันธ์      บริษัทฯ ได้รับการอนุมัติจากที่ประชุมคณะกรรมการบริษัทครั้งที่ 1/2545 ประชุมเมื่อวันที่ 28 กุมภาพันธ์ 2545 ให้ทำการซื้อหุ้นคืน (Treasury Stocks) ในระหว่างวันที่ 2
               เมษายน 2545 ถึง 2 ตุลาคม 2545 ในจำนวนไม่เกิน 4.5 ล้านหุ้น หรือร้อยละ 9 ของหุ้นที่จำหน่ายทั้งหมด (มูลค่าตราที่ไว้หุ้นละ 10 บาท) ในวงเงินไม่เกิน 500 ล้านบาท
               โดยเมื่อสิ้นสุดระยะเวลาซื้อคืนดังกล่าว และบริษัทได้ซื้อหุ้นคืนทั้งหมด 10 ล้านหุ้น (มูลค่าที่ตราไว้หุ้นละ 1 บาท) หรือคิดเป็น
               ร้อยละ 2 ของหุ้นที่จำหน่ายทั้งหมด โดยมีมูลค่าหุ้นที่ซื้อทั้งหมด 157 ล้านบาท

  มิถุนายน       บริษัทฯ ได้มีการปรับโครงสร้างของกลุ่มบริษัทเพื่อให้เกิดความคล่องตัว และความชัดเจนในการบริหารยิ่งขึ้น โดยได้มีการโอนขายบริษัทย่อยที่มีผลการดำเนินงานขาดทุน
               หรือหยุดดำเนินการจำนวนทั้งสิ้น 10 บริษัท ให้แก่บริษัท จีเอ็มเอ็ม โฮลดิ้ง จำกัด ซึ่งเป็นบริษัทที่บริษัทถือหุ้นเต็มร้อยละ 100 โดยในเดือนมิถุนายน 2545 บริษัท
               และบริษัทในเครือได้โอนขาย บริษัท แกรมมี่ ภาพยนตร์ จำกัด บริษัทแกรมมี่ ไดเร็คท์ จำกัด บริษัท แกรมมี่ แมจิกซ์ จำกัด บริษัท เวอร์เทกซ์ วิชั่น จำกัด และบริษัท เอ็มจีเอ
               รีเทล จำกัด ให้แก่ บริษัท จีเอ็มเอ็ม โฮลดิ้ง จำกัด ในราคามูลค่าตามบัญชี ณ วันที่ 31 ธันวาคม 2544 ซึ่งผ่านการตรวจสอบจากผู้สอบบัญชี ต่อมาในเดือน สิงหาคม 2545
               บริษัทได้มีการโอนขาย บริษัท เมจิค ฟิลม์ จำกัด ให้แก่ บริษัท จีเอ็มเอ็ม โฮลดิ้ง จำกัด ในราคามูลค่าตามบัญชี ณ วันที่ 31 สิงหาคม 2545 ต่อมาในเดือน พฤศจิกายน 2545
               บริษัท และบริษัทในเครือได้มีการโอนขาย บริษัท แกรมมี่ เน็ตเวิร์ค จำกัด บริษัท
               กรีนบีนส์ จำกัด บริษัท แกรมมี่ คอมมิวนิเคชั่น จำกัด บริษัท มีฟ้าจำกัด ให้แก่ บริษัท จีเอ็มเอ็ม โฮลดิ้ง จำกัด ในราคามูลค่าตามบัญชี ณ วันที่ 30 กันยายน 2545
               ซึ่งผ่านการสอบทานจากผู้สอบบัญชี
  ------------ -----------------------------------------------------------------------------------------------------------------------------------

+-----------+----------------------------------------------------------+
| กรกฎาคม   | บริษัทฯ ได้ทำการลดมูลค่าที่ตราไว้ของหุ้นจาก 10 บาท เป็น 1           |
|           | บาทในเดือนกรกฎาคม 2545                                    |
|           | โดยได้รับการอนุมัติจากที่ประชุมวิสามัญผู้ถือหุ้นครั้งที่ 1/2545 ประชุมเมื่อวันที่ |
|           | 16 กรกฎาคม 2545                                          |
+-----------+----------------------------------------------------------+
| พฤศจิกายน  | ได้มีการนำบริษัท จีเอ็มเอ็ม มีเดีย จำกัด (มหาชน)                   |
|           | เข้าจดทะเบียนในตลาดหลักทรัพย์แห่งประเทศไทยในเดือนพฤศจิกายน 2545  |
|           | กลุ่มบริษัทได้มีการโอนขายบริษัทย่อยที่ประกอบธุรกิจสื่อ ได้แก่             |
|           |                                                          |
|           | (1) ธุรกิจสื่อวิทยุ (บริษัท เรดิโอ คอนเซ็ป จำกัด และบริษัท เอ-ไทม์     |
|           |     มีเดีย จำกัด)                                           |
|           |                                                          |
|           | (2) ธุรกิจโทรทัศน์ (บริษัท เอ็กแซ็กท์ จำกัด บริษัท แมสมอนิเตอร์ จำกัด   |
|           |     บริษัท ทีน ทอล์ก จำกัด บริษัท แกรมมี่ เทเลวิชั่น จำกัด และ บริษัท   |
|           |     เลมอนกราส โปรดักชั่นส์ จำกัด) และ                         |
|           |                                                          |
|           | (3) ธุรกิจสิ่งพิมพ์ (บริษัท อิมเมจ พับลิชชิ่ง จำกัด)                   |
|           |                                                          |
|           | รวมทั้งสิ้น 8 บริษัทจาก บริษัท จีเอ็มเอ็ม แกรมมี่ จำกัด (มหาชน)        |
|           | และบริษัทในเครือมายังบริษัท จีเอ็มเอ็ม มีเดีย จำกัด (มหาชน) โดย 6 ใน |
|           | 8 บริษัท (ยกเว้น บริษัท เรดิโอ คอนเซ็ป จำกัด และบริษัท เอ็กแซ็กท์     |
|           | จำกัด) ได้ทำการโอนขายในเดือนสิงหาคม 2545 และในเดือนพฤศจิกายน   |
|           | 2545 ได้โอนขายบริษัท เอ็กแซ็กท์ จำกัด และบริษัท เรดิโอ คอนเซ็ป จำกัด |
|           | โดยราค                                                   |
|           | าโอนขายที่ใช้ระหว่างกันทั้งสองครั้งเป็นราคามูลค่ายุติธรรมที่ได้รับการรับรอง |
|           | และให้ความเห็นจากที่ปรึกษาทางการเงิน (บริษัทหลักทรัพย์ ไอบี จำกัด)    |
+-----------+----------------------------------------------------------+
| ปี 2546    |                                                          |
+-----------+----------------------------------------------------------+
| สิงหาคม    | เปิดตัวนิตยสารสำหรับผู้หญิงฉบับใหม่คือ มาดาม ฟิกาโร (Madame Figaro) |
|           | โดยการจัดตั้งบริษัท จีเอ็มเอ็ม อินเตอร์ พับลิชชิ่ง จำกัด เพื่อทำหน้าที่บริหาร |
|           | โดยมีทุนจดทะเบียน 10 ล้านบาท และถือหุ้นโดย บริษัท จีเอ็มเอ็ม มีเดีย    |
|           | จำกัด (มหาชน) ซึ่งเป็นบริษัทย่อยที่ประกอบธุรกิจสื่อ                   |
|           | และผู้ถือหุ้นอื่นในสัดส่วนร้อยละ 70 และร้อยละ 30 ตามลำดับ            |
+-----------+----------------------------------------------------------+
| กันยายน    | ได้มีการลงนามในสัญญาร่วมทุนระหว่าง บริษัท จีเอ็มเอ็ม มีเดีย จำกัด      |
|           | (มหาชน) และกลุ่มบริษัท SPH Magazines Private Ltd.            |
|           | จากประเทศสิงคโปร์ เพื่อความร่วมมือในการผลิตนิตยสารเฮอร์เวิลด์ (Her  |
|           | World) ฉบับภาษาไทยซึ่งจะวางแผงฉบับแรกในเดือนมีนาคม 2547        |
|           | โดยได้มีการจัดตั้ง บริษัท จีเอ็มเอ็ม ไทมส์                          |
|           | จำกัดเพื่อทำหน้าที่บริหารโดยมีทุนจดทะเบียน 15 ล้านบาทและถือหุ้นโดย     |
|           | บริษัท จีเอ็มเอ็ม มีเดีย จำกัด (มหาชน) และบริษัท TP Ventures       |
|           | Private Ltd. ซึ่งเป็นบริษัทในเครือของ SPH Magazines Private    |
|           | Ltd. ในสัดส่วนร้อยละ 70 และร้อยละ 30 ตามลำดับ                 |
+-----------+----------------------------------------------------------+
| ตุลาคม     | นำภาพยนตร์เรื่อง “แฟนฉัน” ออกสู่สายตาประชาชน                   |
|           | และประสบความสำเร็จอย่างสูง                                  |
|           | โดยเป็นภาพยนตร์ไทยที่ทำรายได้จากการฉายสูงสุดในปี 2546 กว่า 150    |
|           | ล้านบาท นอกจากนี้ภาพยนตร์เรื่องแฟนฉันรวมทั้งเรื่องอื่นๆ ที่นำออกฉายในปี  |
|           | 2546 ยังได้รับรางวัลต่างๆ จากสถาบันอันทรงเกียรติมากมาย            |
|           | อาทิรางวัลสุพรรณหงส์ และรางวัลชมรมวิจารณ์บันเทิง                  |
+-----------+----------------------------------------------------------+

  2.2 ภาพรวมการประกอบธุรกิจของบริษัทและบริษัทในเครือ

  กลุ่มบริษัทมีนโยบายแบ่งการดำเนินงานในกลุ่มธุรกิจตามประเภทและลักษณะของธุรกิจ
  โดยปัจจุบันได้แบ่งธุรกิจของกลุ่มบริษัทออกเป็น 5 กลุ่มธุรกิจหลัก คือ

1.  ธุรกิจเพลง
    เริ่มตั้งแต่การสร้างสรรค์ผลงานเพลงที่มีคุณภาพเพื่อให้ได้เป็นมาสเตอร์เทปที่สมบูรณ์แบบพร้อมที่จะนำไปผลิตเป็นซอฟแวร์บันเทิงต่างๆ
    ในรูปของ เทป ซีดี และวีซีดี เป็นต้น เพื่อจัดจำหน่ายผ่านร้านค้าส่ง
    และร้านค้าปลีกที่กระจายอยู่ทั่วประเทศ รวมทั้งการจัดหา และบริหารศิลปิน
    การให้บริการรับจ้างผลิต และการจัดคอนเสิร์ต โดยแบ่งเป็นธุรกิจเพลงในประเทศ
    และต่างประเทศ

2.  ธุรกิจสื่อ ประกอบไปด้วย สื่อวิทยุ เป็นการผลิต และจัดรายการวิทยุในระบบเอฟเอ็ม
    โดยปัจจุบันกลุ่มบริษัทมีสถานีวิทยุ 6 สถานี สื่อโทรทัศน์
    เป็นการเช่าช่วงเวลาจากทางสถานีโทรทัศน์ ช่อง 3 5 7 9 และไอทีวี
    เพื่อผลิตรายการโทรทัศน์ประเภทต่างๆ รวมถึงการรับจ้างผลิต และสื่อสิ่งพิมพ์ เป็นการผลิต
    และจัดจำหน่ายนิตยสารแฟชั่น อิมเมจ มาดาม ฟิกาโร และ เฮอร์เวิลด์
    และพ๊อคเก็ตบุ๊คที่ได้รับความนิยมต่างๆ

3.  ธุรกิจภาพยนตร์ เป็นการผลิตภาพยนตร์โฆษณา ภาพยนตร์สร้างฉายตามโรง (Feature
    Films) และวีซีดีภาพยนตร์ โดยมีบริษัทอัพเปอร์คัทซึ่งเป็นในเครือ และมีหน่วยธุรกิจ
    จีเอ็มเอ็ม พิคเจอร์และเรย์ พิคเจอร์ ซึ่งอยู่ภายใต้การดำเนินงานของบริษัท จีเอ็มเอ็ม
    แกรมมี่ จำกัด (มหาชน) ดูแลการผลิต

4.  ธุรกิจ Mobile & Internet Contents
    เป็นการดำเนินธุรกิจเกี่ยวกับการใช้เทคโนโลยี่เพื่อความบันเทิงทั้งในรูปแบบ wire และ
    wireless เข่น เว็บไซต์ eotoday (www.eotoday.com) ซึ่งถือเป็น Entertainment
    Portal ที่ใหญ่ที่สุดในประเทศไทย นอกจากนี้ยังได้ทำการสร้างสรรค์
    และพัฒนาผลิตภัณฑ์ในรูปแบบ Digital Contents เช่น การดาวน์โหลด
    เสียงเพลงเรียกเข้าโทรศัพท์มือถือ (Ringtones) และภาพ (Logo)
    โดยมีกลุ่มลูกค้าเป้าหมายคือ กลุ่มผู้ใช้โทรศัพท์มือถือ เป็นต้น
    โดยปัจจุบันมีหน่วยธุรกิจอินเตอร์เน็ต ซึ่งอยู่ภายใต้การดำเนินงานของบริษัท จีเอ็มเอ็ม แกรมมี่
    จำกัด (มหาชน) เป็นผู้ดูแล

5.  ธุรกิจการศึกษา เป็นการดำเนินการเกี่ยวกับกิจกรรมด้านบันเทิงเพื่อการศึกษา
    เช่นโรงเรียนสอนดนตรีมีฟ้า การผลิตผลงานเพลง และสื่อสำหรับเด็ก

โดยมีโครงสร้างการถือครองหุ้นและรายละเอียดการประกอบธุรกิจของแต่ละกลุ่มดังนี้

โครงสร้างการถือครองหุ้นของบริษัท ณ วันที่ 31 ธันวาคม 2546

[]

  รายละเอียดการประกอบธุรกิจของแต่ละกลุ่มธุรกิจมีดังนี้

  1. ธุรกิจเพลง

  การประกอบธุรกิจเพลงของกลุ่มบริษัท
  เน้นการผลิตผลงานที่มีคุณภาพและมีความหลากหลายครอบคลุมลูกค้าในทุกกลุ่มเป้าหมาย
  สามารถตอบสนองความต้องการของลูกค้าได้ดี โดยเริ่มตั้งแต่ขั้นตอนการแต่งเพลงจากต้นสังกัด
  ผู้ทำเพลงหรือค่ายเพลง ผ่านการเรียบเรียงเสียงประสานจนเป็นผลงานที่สมบูรณ์มีคุณภาพ
  พร้อมที่จะนำไปผลิตเป็นมาสเตอร์เทปที่สมบูรณ์แบบ เพื่อนำไปผลิตเป็นเทปเพลงซีดี
  และวีซีดีเป็นลำดับถัดไป ในการสร้างสรรค์ผลงานเพลง
  บริษัทมีการแบ่งหน้าที่ความรับผิดชอบให้แก่ค่ายเพลงต่างๆของบริษัท
  ซึ่งมีความถนัดในแนวเพลงที่ต่างกัน เช่น ป๊อป ป๊อปร๊อค อัลเทอร์เนทีฟ ฮิปฮอบ
  หรือแม้แต่เพลงลูกทุ่ง โดยมีค่ายเพลงต่างๆ ดังนี้

  1) ในสังกัดของบริษัท จีเอ็มเอ็ม แกรมมี่ จำกัด (มหาชน) มีจำนวน 11 ค่าย ได้แก่ แกรมมี่
  แกรนด์, แกรมมี่ โกลด์, แกรมมี่ บิ๊ก, จีนี่ เร็คคอร์ด, อังกอร์, อัพจี, อาร์พีจี, กรีนบีนส์,
  ก้านคอคลับ, มิวสิค ครีม และ แมดแคทซ์ และ

  2) ดำเนินการโดย 2 บริษัทในเครือ ได้แก่ บริษัท มอร์ มิวสิค จำกัด และ บริษัท
  เมกเกอร์เฮด จำกัด

  นอกเหนือจากการผลิตผลงานเพลง ซึ่งเป็นธุรกิจหลักที่สำคัญของบริษัทแล้ว
  บริษัทยังมีบริษัทในเครือที่สนับสนุนธุรกิจเพลงเพื่อให้ครบวงจรมากยิ่งขึ้น ได้แก่

-   บริษัท เอ็มจีเอ จำกัด ซึ่งมีทุนชำระแล้ว 120 ล้านบาท เป็นผู้ผลิตสินค้าเพลงของบริษัท
    โดยนำลิขสิทธิ์ภายใต้การผลิต
    และสร้างสรรค์ผลงานของกลุ่มบริษัทในรูปของมาสเตอร์เทปไปผลิต เพื่อจัดทำเป็นเทป ซีดี
    วีซีดี และผลิตภัณฑ์ในรูปแบบต่างๆ

-   บริษัท โกลบอลมิวสิค แอนด์ มีเดีย (ประเทศไทย) จำกัด ซึ่งมีทุนชำระแล้ว 30 ล้านบาท
    เป็นผู้ผลิตมาสเตอร์เทปเพลงที่ได้รับลิขสิทธิ์จากค่ายเพลงสากลชั้นนำในต่างประเทศ
    เพื่อจำหน่ายในประเทศไทย

-   บริษัท เอ็กซ์ทรอกาไนเซอร์ จำกัด ซึ่งมีทุนชำระแล้ว 100 ล้านบาท
    เป็นผู้ดูแลรับผิดชอบในการรับจ้างจัดคอนเสิร์ต

-   บริษัท อราทิสท์ แมเนจเม้นท์ จำกัด ซึ่งมีทุนชำระแล้ว 20 ล้านบาท
    ดูแลรับผิดชอบการบริหารงานศิลปินในสังกัด จัดหา และฝึกหัด ศิลปินใหม่

-   บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด ซึ่งมีทุนชำระแล้ว 2 ล้านบาท
    ดำเนินธุรกิจด้านการจัดการเกี่ยวกับลิขสิทธิ์เพลงของบริษัท

-   บริษัท จีเอ็มเอ็ม 8866 จำกัด ซึ่งมีทุนชำระแล้ว 100 ล้านเหรียญไต้หวัน (เดิมชื่อ บริษัท
    โกลบอล มิวสิค แอนด์ มีเดีย (ไต้หวัน)
    จำกัด)ดำเนินธุรกิจสร้างสรรค์และผลิตผลงานเพลงในประเทศไต้หวัน
    รวมทั้งรับจ้างผลิตงานมิวสิควีดีโอให้ลูกค้า

-   บริษัท มิวสิค ก๊อปปี้ไรท์ คอลเลคชั่น จำกัด (เดิมชื่อ บริษัท เอ็มจีเอ เรคคอร์ดส จำกัด)
    ซึ่งมีทุนชำระแล้ว 2 ล้านบาท ปัจจุบันได้หยุดการดำเนินงานชั่วคราว

  2. ธุรกิจสื่อ

  ปัจจุบันธุรกิจสื่อของกลุ่มบริษัทดำเนินการโดย บริษัท จีเอ็มเอ็ม มีเดีย จำกัด (มหาชน)
  ที่เป็นบริษัทในเครือ ซึ่งได้เข้าจดทะเบียนในตลาดหลักทรัพย์แห่งประเทศไทยในเดือนพฤศจิกายน
  2545 การประกอบธุรกิจด้านสื่อของกลุ่มบริษัทสามารถแบ่งออกได้เป็น 3
  ธุรกิจตามประเภทของสื่อ ดังนี้

2.1 ธุรกิจวิทยุ

การประกอบธุรกิจด้านวิทยุของกลุ่มบริษัท มีบริษัทในเครือเป็นผู้ดำเนินการและรับผิดชอบดังนี้

-   บริษัท จีเอ็มเอ็ม มีเดีย จำกัด (มหาชน) ซึ่งมีทุนชำระแล้ว 200 ล้านบาท
    เป็นผู้เข้าร่วมประมูลเวลาและดำเนินการผลิตรายการวิทยุ คลื่น F.M. 106.5 Green
    Wave, คลื่น F.M. 91.5 Hot Wave, คลื่น F.M. 94.0 Bangkok Radio และคลื่น
    F.M. 94.5 Music Box ซึ่งเป็นคลื่นใหม่ล่าสุดที่จะเริ่มดำเนินการในเดือน มกราคม 2547

-   บริษัท เรดิโอ คอนเซ็ป จำกัด ซึ่งมีทุนชำระแล้ว 20 ล้านบาท
    เป็นผู้เช่าสิทธิเวลาจัดรายการต่อทั้งหมดจาก บริษัท เอ-ไทม์ มีเดีย จำกัด
    เพื่อผลิตและดำเนินรายการวิทยุ คลื่น F.M. 93.5 EFM (เปลี่ยนชื่อจากRadio Vote
    Satellite) และ คลื่น F.M. 88 Peak FM (เปลี่ยนชื่อจาก Radio No Problem)

-   บริษัท เอ-ไทม์ มีเดีย จำกัด (เปลี่ยนชื่อจาก บริษัท มาสเตอร์แพลน จำกัด)
    ซึ่งมีทุนชำระแล้ว 1 ล้านบาท
    เป็นผู้ดำเนินการเข้าร่วมประมูลเวลาจัดรายการวิทยุในระบบเอฟเอ็ม จากสถานีวิทยุต่างๆ
    และให้เช่าช่วงสถานีวิทยุ

    2.2 ธุรกิจโทรทัศน์

    การประกอบธุรกิจด้านโทรทัศน์
    มีบริษัทย่อยดำเนินการและรับผิดชอบเพื่อผลิตรายการโทรทัศน์ประเภทต่างๆ
    เพื่อออกอากาศทางสถานีโทรทัศน์แบบพื้นฐาน (Free TV)ได้แก่ช่อง 3, 5, 7, 9 และ
    ไอทีวี ซึ่งแต่ละรายการจะมีรูปแบบที่แตกต่างกันออกไป
    ตามความถนัดของทีมงานฝ่ายผลิตกลุ่มธุรกิจโทรทัศน์แต่ละทีม
    โดยผู้ดำเนินการและรับผิดชอบประกอบด้วย บริษัทต่างๆ ดังนี้

-   บริษัท เอ็กแซ็กท์ จำกัด ซึ่งมีทุนชำระแล้ว 60 ล้านบาท
    อำนวยการผลิตรายการประเภทละครและเกมส์โชว์และรับจ้างผลิตละคร

-   บริษัท แกรมมี่ เทเลวิชั่น จำกัด ซึ่งมีทุนชำระแล้ว 5 ล้านบาท ดำเนินการบริหารการตลาด
    หาช่องทางการจัดจำหน่าย
    และดำเนินการผลิตรายการเพลงและสาระบันเทิงเพื่อออกอากาศทางสื่อโทรทัศน์

-   บริษัท ทีนทอล์ก จำกัด ซึ่งมีทุนชำระแล้ว 5 ล้านบาท
    อำนวยการผลิตรายการวาไรตี้วัยรุ่นและรับจ้างผลิตรายการ

-   บริษัท แมส มอนิเตอร์ จำกัด ซึ่งมีทุนชำระแล้ว 10 ล้านบาท
    ปัจจุบันได้หยุดการดำเนินงานชั่วคราว
    และอยู่ระหว่างการศึกษาถึงแผนงานใหม่เพื่อการดำเนินงานในอนาคต

  2.3 ธุรกิจสิ่งพิมพ์

การประกอบธุรกิจด้านสิ่งพิมพ์ มีบริษัทย่อยเป็นผู้ดำเนินการและรับผิดชอบดังนี้

-   บริษัท อิมเมจ พับลิชชิ่ง จำกัด ซึ่งมีทุนชำระแล้ว 10 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นรายเดือน ชื่ออิมเมจ (Image)
    และหนังสือเล่ม (Pocket Book) ซึ่งได้รับความนิยมในกลุ่มวัยรุ่นและวัยทำงาน

-   บริษัท จีเอ็มเอ็ม อินเตอร์ พับลิชชิ่ง จำกัด ซึ่งมีทุนชำระแล้ว 10 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นรายเดือน ชื่อ มาดาม ฟิกาโร
    (Madame Figaro) โดยมีกลุ่มเป้าหมายคือผู้หญิงทำงานวัย 25-45 ปี ที่มีการศึกษา
    มีรสนิยมในเรื่องแฟชั่น และความงาม

-   บริษัท จีเอ็มเอ็ม ไทมส์ จำกัด ซึ่งมีทุนชำระแล้ว 15 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นรายเดือน ชื่อ Her World
    ซึ่งมีแผนที่จะวางแผงฉบับแรกในเดือน มีนาคม 2547 โดยมีกลุ่มเป้าหมายคือผู้หญิงวัย 20-40
    ปี ตั้งแต่นักศึกษา จนถึงวัยทำงานในทุกสาขาอาชีพ

-   บริษัท บลิส พับลิชชิ่ง จำกัด (เดิมชื่อ บริษัท เลมอนกราส โปรดักชั่นส์ จำกัด)
    ซึ่งมีทุนชำระแล้ว 20 ล้านบาท ดำเนินธุรกิจ ผลิต และจัดจำหน่าย หนังสือเล่ม (Pocket
    Book) ซึ่งเดิมเป็นหน่วยธุรกิจที่อยู่ภายใต้ บริษัท อิมเมจ พับลิชชิ่ง จำกัด

บริษัทในเครือที่ประกอบธุรกิจสื่อข้างต้น ปัจจุบันถือหุ้นโดยบริษัท จีเอ็มเอ็ม มีเดีย จำกัด (มหาชน)
ร้อยละ 100 นอกจากบริษัทในกลุ่มธุรกิจสิ่งพิมพ์ทั้ง 3 บริษัท ที่ถูกถือหุ้นร้อยละ 70 และอีกร้อยละ
30 ถือหุ้นโดยผู้ถือหุ้นอื่น